**Rondel de verde crud**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de verde crud

Verde crud, de primăvară

Renaşte-n inimi... bucuria

Şi-aduce-n codrii veselia,

Căci viaţa se trezeşte iară.

În graţia ce ne-nconjoară

Dispare-n jur monotonia -

Verde crud, de primăvară

Renaşte-n inimi... bucuria.

Din zori de zi până în seară

În freamătul, ce-alintă glia

Şi-n nopţi ce-şi cântă feeria,

Predomină dragostea clară:

Verde crud, de primăvară,

Renaşte-n inimi... bucuria!

Flavius Laurian Duverna

26 august 2015